The November Man

***The November Man*** er en britisk-amerikansk thriller fra 2014. Hovedrollene spilles av Pierce Brosnan, Luke Bracey og Olga Kurylenko. Manus ble skrevet av Michael Finch og Karl Gajdusek, og ble regissert av Roger Donaldson. Filmen hadde premiere i USA den 27. august 2014.

## Handling
I 2008 overvåker CIA-agent Peter Devereaux en ny ung agent, David Mason, under et oppdrag i Montenegro. Mason går imot Devereaux sine ordre om ikke å skyte, og ender opp med å drepe en leiemorder og et barn. Fem år senere er Devereaux pensjonist og bor i Lausanne, Sveits. Men hans tidligere sjef, John Hanley, dukker opp og overbeviser ham om å gjennomføre et opprag til. Natalia Ulanova er assistenten til den nylig valgte russiske presidenten og tidligere hærgeneral Arkady Fedorov. Ulanova bryter seg inn i Fedorovs pengeskap og kopierer gamle fotografier som beviser Federovs krigsforbrytelser. Hun kontakter deretter CIA, og ønsker å stikke av fra hjem-landet sitt. Men Fedorov varsler FSB som følger etter Ulanova i Moskva - frem til Devereaux redder henne. Hun gir ham et navn, Mira Filipova, som han forteller til Hanley. Men et annet CIA-teamet, koordinert av Hanley, er uvitende om Devereauxs tilstedeværelse.

Perry Weinstein fra CIA gir derfor ordre om å drepe Ulanova, noe David Mason gjør. En døende Ulanova gir Devereaux telefonen sin som inneholder fotografiene hun tidligere hadde funnet hos Fedorov. Når CIA-teamet forlater parkeringsplassen, dreper Devereaux dem - bortsett fra Mason. I mellomtiden sporer The New York Times-journalisten Edgar Simpson opp Alice Fournier, og ber henne om hjelp til å skrive en avsløring av Fedorovs krigsforbrytelser som skal ha funnet sted under Den andre Tsjetsjenia-krigen. Alexa, en leiemorder, ankommer Beograd. Fedorov skal også ha bombet en russisk militær bygning i en falsk flagg-operasjon, for å skape et grunnlag for å gå til krig i Tsjetsjenia.

En tidligere Fedorov-medarbeider, Denisov, bekrefter denne historien og avslører at agenter fra CIA også skal ha vært involvert. Fedorov ankommer deretter Beograd, for å delta på en konferanse. Alexa angriper Fournier og Simpson, men Fournier slipper så vidt unna. Devereaux avhører Fedorov, og krever å vite navnet på CIA-agenten som var involvert i falskt flagg-operasjonen. Fedorov innrømmer at det var John Hanley som deltok på oppraget deres. Hanley avslører sin intensjon om å utpresse Fedorov etter at Fedorov har blitt innsatt som president, for å tvinge Russland til å bli medlem av NATO. Men Fournier vitner mot Fedorov foran Den internasjonale straffedomstolen, før Fedorov senere blir skutt i hodet av en ukjent snikskytter.

## Skuespillere
* Pierce Brosnan som Peter Devereaux
* Luke Bracey som David Mason
* Olga Kurylenko som Alice Fournier / Mira Filipova
* Eliza Taylor som Sarah
* Caterina Scorsone som Celia
* Bill Smitrovich som John Hanley
* Will Patton som Perry Weinstein
* Amila Terzimehić som Alexa
* Lazar Ristovski som Arkady Fedorov
* Mediha Musliović som Natalia Ulanova
* Akie Kotabe som Meyers
* Patrick Kennedy som Edgar Simpson
* Miloš Timotijević som Fedorovs stabssjef
* Dragan Marinković som Semyon Denisov
* Ben Willens som agent Jones
* Tara Jevrosimović som Lucy

## Eksterne lenker
*